## PATVIRTINTA

## Šalčininkų Jano Sniadeckio

##  gimnazijos direktoriaus

##  2016 m. rugsėjo 5 d.

##  įsakymu Nr. V-423

## ŠALČININKŲ JANO SNIADECKIO GIMNAZIJOS

## MOKINIŲ UNIFORMOS DĖVĖJIMO TVARKOS APRAŠAS

**I. BENDROSIOS NUOSTATOS**

1. Šalčininkų Jano Sniadeckio gimnazijos mokinių uniformos dėvėjimo tvarkos aprašas nustato mokinių uniformos dėvėjimo tvarką, šios tvarkos laikymosi kontrolę, mokinių atsakomybę bei jų skatinimą.
2. Mokinio uniforma – mokinių vienybės, pasididžiavimo ir pagarbos gimnazijai, jos tradicijoms simbolis, kultūringo elgesio, aprangos kultūros, estetinio skonio ugdymo dalis.

**II. GIMNAZIJOS MOKINIŲ UNIFORMA**

1. Mokinio uniforma – tai nustatytos spalvos drabužių rinkinys, kurį sudaro:

**1-4 KLASIŲ MOKINIAMS**

|  |  |
| --- | --- |
| MERGAITĖMS | BERNIUKAMS |
| Šventinė uniforma | Šventinė uniforma |
| Tamsiai mėlynos spalvos megztinis su gimnazijos emblema.Tamsiai mėlynos spalvos sijonas arba sarafanas. Balti marškiniai ar marškinėliai. | Tamsiai mėlynos spalvos megztinis su gimnazijos emblema. Tamsios spalvos klasikinės formos kelnės. Balti marškiniai arba marškinėliai |
| Kasdieninė uniforma | Kasdieninė uniforma |
| Tamsiai mėlynos spalvos megztinis su gimnazijos emblema.Tamsiai mėlynos spalvos sijonas arba sarafanas. Pasirinktos spalvos vienspalvė palaidinė, marškinėliai. | Tamsiai mėlynos spalvos megztinis su gimnazijos emblema. Tamsiai mėlynos spalvos kelnės ar džinsai. Pasirinktos spalvos marškiniai, marškinėliai.  |

**5-GIV KLASIŲ MOKINIAMS**

|  |  |
| --- | --- |
| MERGAITĖMS | BERNIUKAMS |
| Šventinė uniforma | Šventinė uniforma |
| Tamsiai mėlynos spalvos švarkas su gimnazijos emblema.Tamsiai mėlynos spalvos ar languotas sijonas arba tamsios spalvos klasikinės formos kelnės. Vienspalvė balta arba pastelinių spalvų palaidinė, marškinėliai. | Tamsiai mėlynos spalvos švarkas su gimnazijos emblema. Tamsios spalvos klasikinės formos kelnės. Vienspalviai balti arba pastelinių spalvų marškiniai, marškinėliai.Kaklaraištis.  |
| Kasdieninė uniforma | Kasdieninė uniforma |
| Tamsiai mėlynos spalvos švarkas arba megztinis su gimnazijos emblema.Tamsiai mėlynos spalvos ar tamsiai languotas sijonas arba tamsios spalvos klasikinės formos kelnės, džinsai.Pasirinktos spalvos vienspalvė palaidinė, marškinėliai. | Tamsiai mėlynos spalvos švarkas arba megztinis su gimnazijos emblema.Tamsiai mėlynos spalvos kelnės ar tamsiai mėlynos džinsai.Pasirinktos spalvos vienspalviai marškiniai, marškinėliai.Šiltuoju metų laiku galimi vienspalviai marškinėliai trumpomis rankovėmis. |

**III. GIMNAZIJOS MOKINIŲ UNIFORMOS DĖVĖJIMO TVARKA**

1. Gimnazijos uniformą privalo dėvėti visi 1 - GIV klasių mokiniai.
2. Uniforma privaloma su Jano Sniadeckio gimnazijos emblema.
3. Kasdieninė uniforma dėvima kiekvieną dieną visus mokslo metus, išskyrus penktadienį, kuris skiriamas uniformos skalbimui, valymui.
4. Šventinė uniforma rekomenduojama dėvėti per šventes, egzaminus, renginius, atstovaujant gimnazijai olimpiadose, oficialiuose renginiuose ir pan.).
5. Prie uniformos gali būti derinami kuklūs papuošalai.
6. Be uniformos mokinys į gimnaziją gali ateiti ugdymo plane numatytų netradicinių užsiėmimų (sporto švenčių, talkų, akcijų, išvykų ar pan.) metu.
7. Rekomenduojama mokyklinę uniformą vidinėje pusėje paženklinti skiriamuoju simboliu.
8. Draudžiama dėvėti megztinius su užrašais, gobtuvais, šortus, sportines kelnes, sportinius megztinius, išskyrus kūno kultūros pamokas, pamokose vilkėti striukes.
9. Oficialiai uniforma nėra dėvima, jeigu ji nešiojama kuprinėje ar rankoje.

**IV. MOKINIŲ UNIFORMOS DĖVĖJIMO PRIEŽIŪRA IR DRAUSMINIMAS**

1. Klasių vadovai, mokinių tėvai (globėjai) kontroliuoja mokyklinių uniformų dėvėjimą.
2. Mokiniui, nesilaikant uniformų dėvėjimo tvarkos, klasės vadovas nedelsiant išsiaiškina priežastis.
3. Mokiniui, vengiančiam dėvėti uniformą, taikomos šios drausminės nuobaudos:

16.1. pirmą kartą pastebėjus mokinį be uniformos reiškiama klasės vadovo pastaba;

16.2. antrą kartą pastebėjus mokinį be uniformos – klasės vadovas informuoja tėvus, vyksta mokinio pokalbis su socialiniu pedagogu ir raštiškas mokinio paaiškinimas gimnazijos administracijai.

16.3. už ilgesnį (3 kartus iš eilės) uniformos dėvėjimo taisyklių nesilaikymą mokinys svarstomas VGK posėdyje dalyvaujant mokinio tėvams ir direktoriaus įsakymu skiriama nuobauda.

 17. Tris kartus per mėnesį Gimnazijos taryba, Mokinių taryba vykdo uniformų dėvėjimo patikrą.

**V. MOKINIŲ UNIFORMOS DĖVĖJIMO SKATINIMAS**

1. Mokinį, kasdien tvarkingai dėvintį mokyklinę uniformą, klasės vadovas skatina žodiniu pagyrimu.
2. Mokinys, kasdien tvarkingai dėvintis mokyklinę uniformą, apdovanojamas mokslo metų pabaigoje padėkos raštu.
3. Mokslo metų pabaigoje pareigingiausia klasė apdovanojama padėkos raštu.

**VI. MOKINIŲ UNIFORMOS ĮSIGIJIMO SĄLYGOS**

1. Mokinio uniforma įsigyjama mokinių tėvų (globėjų) lėšomis.
2. Mokiniai, baigę gimnaziją, ar kuriems uniforma yra per maža, gali ją padovanoti jaunesnių klasių mokiniams. Uniforma turi būti tvarkinga.

**VII. BAIGIAMOSIOS NUOSTATOS**

1. Su Mokinių uniformos dėvėjimo tvarkos aprašu klasių vadovai mokinius supažindina pasirašytinai.
2. Apraše nepaminėti ir nenumatyti probleminiai atvejai sprendžiami Gimnazijos administracijos ir suinteresuotų asmenų (mokinių, jų tėvų (globėjų), mokytojų, klasės vadovų ir kt.) bendru sutarimu.